สวัสดีค่ะ คุณ หนูทานยาคุมมาประมาณ 2 ปีค่ะ แล้วหยุดทานไปปีที่แล้ว1เดือน ประจำเดือนมาสายประมาณ 10 วันค่ะ แล้วปีนี้ เดือนพฤษภาคมหนูก็หยุดยาคุมอีกค่ะ ประจำเดือนมาสายประมาณ 10วัน เดือนนี้ เป็นเดือนที่2ที่หยุดยาคุมค่ะ ประจำเดือนยังไม่มาเลยค่ะ ผ่านมา 13 วันแล้วค่ะ มีเพศสัมพันธ์ปกติค่ะ แบบไม่คุม แต่ระวังตลอดค่ะ เลยคิดว่าไม่น่าจะท้อง
สวัสดีค่ะ ประจำเดือนมาช้า อาจมีสาเหตุได้จาก การตั้งครรภ์ มีถุงน้ำหลายใบในรังไข่ มีพังผืดมดลูก โรคไทรอยด์ ความเครียด ความกังวลในกรณีนี้แนะนำซื้อชุดตรวจการตั้งครรภ์มาตรวจเองเบื้องต้นก่อนค่ะ แต่หากรับประทานยาคุมกำเนิดแบบแผงสม่ำเสมอทุกวัน มีโอกาสตั้งครรภ์ได้น้อยมาก แต่ถ้าไม่ได้รับประทานยาคุม แล้วมีเพศสัมพันธ์ไม่ได้ป้องกัน แม้เป็นการหลั่งนอกหรือการนับวันปลอดภัย ก็เสี่ยงตั้งครรภ์ได้สูงค่ะแต่หากตรวจไม่พบการตั้งครรภ์ การที่ประจำเดือนไม่มา อาจเกิดจากผลของยาคุมกำเนิดที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา โดยเฉพาะหากเป็นยาคุมกำเนิดชนิดที่มีฮอร์โมนต่ำ แนะนำพบสูตินรีแพทย์เพื่อให้ได้การวินิจฉัยที่แน่นอนค่ะ